**Spoločnosť Apollo Tyres potvrdzuje plán uvedenia na trh celoročnej pneumatiky Vredestein EV neskôr v roku 2022**

* ***Spolupráca s výrobcami automobilov pomáha formovať komplexný globálny program výskumu, vývoja a testovania***
* ***Úplne nová pneumatika EV bude mať „najlepšie vlastnosti vo svojej triede“, ktoré čerpajú z celých desaťročí inovácií v oblasti celoročných pneumatík***
* ***Produktový plán bol potvrdený v predvečer zahájenia 1000 Miglia Green, automobilovej rely pre batériové elektrické vozidlá, ktorá ide po stopách ikonických pretekov 1000 Miglia***
* ***Existujúce portfólio pneumatík Vredestein sa aj naďalej ukazuje ako veľmi populárne u vlastníkov elektrických vozidiel***

**[Dátum]** – Spoločnosť Apollo Tyres potvrdila, že neskôr v roku 2022 spustia predaj úplne novej celoročnej prémiovej pneumatiky Vredestein špeciálne pre elektrické vozidlá (EV). S cieľom zabezpečiť, aby produkt spĺňal potreby širokej škály nabíjacích vozidiel, spoločnosť Apollo Tyres úzko spolupracuje s poprednými výrobcami automobilov a zaviedla nový rozsiahly program výskumu a vývoja. Spoločnosť v súčasnosti hodnotí novú pneumatiku Vredestein pomocou počítačovej simulácie a v špecifických skúšobných zariadeniach na testovanie v teplých a chladných poveternostných podmienkach na celom svete.

S touto novinkou prichádza v predvečer štvrtých oficiálnych pretekov 1000 Miglia Green tour, ktoré nadväzujú na kultovú štvordňovú klasickú rely 1000 Miglia a predstavujú rôzne elektrické vozidlá.

Značka prémiovej pneumatiky Vredestein je od svojho vzniku začiatkom 90. rokov na čele trhu celoročných pneumatík a spoločnosť Apollo Tyres naďalej čerpá zo svojich znalostí zimných a letných pneumatík, aby tak vyrábala ocenené celoročné produkty, ktoré si zachovávajú prvotriedne výkonové kapacity bez ohľadu na podmienky. Tieto skúsenosti s celoročnými pneumatikami dnes využíva na to, aby do segmentu pneumatík pre elektrické vozidlá priniesla nové úrovne inovácií.

„Prevažná väčšina v súčasnosti vyrábaných elektrických vozidiel je štandardne vybavená pneumatikami, ktoré neboli špeciálne vyvinuté pre elektrické vozidlá,“ poznamenáva Daniele Lorenzetti, hlavný manažér pre technológie v spoločnosti Apollo Tyres. „Za predpokladu, že sú rozmery, index nosnosti a rýchlostná kategória správne pre dané vozidlo, je každá pneumatika značky Vredestein vhodná na použitie na ktoromkoľvek elektrickom vozidle a od vodičov, ktorí používajú naše pneumatiky na svojich elektrických vozidlách, dostávame veľmi pozitívnu spätnú väzbu. Avšak trh s elektrickými vozidlami sa čoraz lepšie etabluje, je preto logické, že výrobcovia automobilov a zákazníci zvažujú potenciálne výhody pneumatík vyvinutých špeciálne pre elektrické vozidlá.“

Existuje niekoľko faktorov špecifických pre elektrické vozidlá, ktoré majú rastúci vplyv na budúci vývoj pneumatík, vysvetľuje Lorenetti. „V porovnaní s automobilmi so spaľovacími motormi majú elektrické vozidlá zvyčajne väčšiu hmotnosť, vyšší otáčavý moment zo zastavenia a väčšie priame zrýchlenie. Všetky tieto faktory spôsobujú vyššie zaťaženie pneumatiky.

„Okrem toho, keďže pohonný systém elektrických vozidiel produkuje len nízku hlučnosť, v kabíne sa stávajú zreteľnejšími aj iné zdroje hluku – vrátane pneumatík. Mnohí vlastníci elektrických vozidiel tiež oceňujú všetky prostriedky, pomocou ktorých môžu maximalizovať rozsah jazdy medzi nabitiami, takže valivý odpor sa stáva ešte dôležitejšou požiadavkou.“

Lorenetti pokračuje: „Skúmali sme nové prístupy k dizajnu a používaniu moderných materiálov pre štruktúru a zmes dezénu. Znamená to, že očakávame dodanie prvotriednej pneumatiky Vredestein EV, ktorá ponúka množstvo špičkových atribútov vo svojej triede.

„Byť schopní čerpať zo skúseností európskeho tímu výskumu a vývoja s kultúrou zameranou na inovácie je neoceniteľné. Už nám pomohla získať viacero ocenení v nezávislých skupinových testoch a udržať si vedúce postavenie v segmente celoročných pneumatík a počas implementovania fázy testovania pred výrobou novej pneumatiky EV bude aj naďalej vyplácať dividendy,“ uzatvára Lorenetti.

Spoločnosť Apollo Tyres, známa svojím portfóliom letných, celoročných a zimných pneumatík, má veľmi dobré postavenie na to, aby každá budúca pneumatika Vredestestein špecifická pre elektrické vozidlá ponúkala najlepšie štandardy výkonnosti, efektívnosti a hodnoty na trhu. Spoločnosť monitoruje rýchlo sa rozvíjajúci segment elektrických vozidiel a bude naďalej zabezpečovať ponuku portfólia produktov, ktoré spĺňa rôzne potreby a očakávania trhu.

***[KONIEC]***

**Ďalšie podrobnosti nájdete na:**

**[In-market PR contact details to be added]**

**Informácie o spoločnosti Apollo Tyres Ltd**

Spoločnosť Apollo Tyres Ltd je medzinárodný výrobca pneumatík a popredná značka pneumatík v Indii. Spoločnosť má viacero výrobných závodov v Indii a jednu prevádzku v Holandsku a Maďarsku. Spoločnosť predáva svoje produkty pod dvoma globálnymi značkami – Apollo a Vredestein – a jej produkty sú k dispozícii vo vyše 100 krajinách prostredníctvom rozsiahlej siete značkových, exkluzívnych a multiproduktových predajní.